Diari Oficial de la Generalitat Valenciana


Sumari del DOGV 6243, del 12-04-2010 (2010/3438)

RESOLUCIÓ de 24 de març del 2010, del director general de Justícia i Menor de la Conselleria de Justícia i Administracions Públiques, per la que en compliment de sentència judicial es tenen per no posades en els articles 3 i 7 dels Estatuts del Col·legi Oficial de Titulars Mercantils de Castelló les referències als Intendents Mercantils o Actuaris d'Assegurances, i es disposa la seua publicació en el Diari Oficial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6243

Data del DOGV
:   12-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3438


Data del document
:   24-03-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * Castelló de la Plana
    * legislació
    * col·legi professional
    * reglament intern
    * professió liberal

RESOLUCIÓ de 24 de març del 2010, del director general de Justícia i Menor de la Conselleria de Justícia i Administracions Públiques, per la que en compliment de sentència judicial es tenen per no posades en els articles 3 i 7 dels Estatuts del Col·legi Oficial de Titulars Mercantils de Castelló les referències als Intendents Mercantils o Actuaris d'Assegurances, i es disposa la seua publicació en el Diari Oficial de la Comunitat Valenciana. [2010/3438]  
Vist l'ofici de 7 de març del 2010, del Tribunal Superior de Justícia de la Comunitat Valenciana, Sala contenciosa administrativa (Secció Segona), per mitjà del que es remetia testimoni de la Sentència del Tribunal Superior de Justícia de la Comunitat Valenciana número 1673/09, de 22 de desembre de 2009, perquè es portara a pur i degut efecte allò que s'ha acordat, atenent als següents   
Fets  
Primer   
Per mitjà de la Resolució de 26 de maig de 2006, de la directora general de Justícia de la Conselleria de Justícia, Interior i Administracions Públiques es van inscriure els Estatuts del Col·legi Oficial de Titulars Mercantils de Castelló en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Col·legis Professionals de la Comunitat Valenciana els Estatuts, procedint-se a la seua publicació en el Diari Oficial de la Comunitat Valenciana (DOCV núm. 5.333, de 28.08.06) en virtut del que disposa l'article 11 de la mateixa Llei.  
Segon   
La Sentència núm. 1673 del Tribunal Superior de Justícia de la Comunitat Valenciana, Sala contenciosa administrativa (Secció Segona) de 22 de desembre de 2009 va declarar que procedia declarar nul en els articles 3 i 7 la referència feta als Intendents Mercantils o Actuaris d'Assegurances, per no ser d'acord amb dret.  
Fonaments de dret  
Primer  
L'article 20 del Decret 4/2002, de 8 de gener, del Govern Valencià, pel que s'aprova el Reglament de desplegament de la Llei 6/1997, de 4 de desembre, de Consells i Col·legis Professionals, estableix que els Col·legis Professionals aprovaran els seus Estatuts de forma autònoma, sense més limitacions que les imposades per la Constitució, l'Estatut d'Autonomia de la Comunitat Valenciana i la resta de l'ordenament jurídic. Per la seua banda, l'article 28 del mateix Decret disposa que la conselleria competent practicarà el control de legalitat sobre els Estatuts, sent posteriorment inscrits en el Registre de Col·legis Professionals i de Consells Valencians Professionals de la Comunitat Valenciana i publicats en el Diari Oficial de la Comunitat Valenciana.   
Segon  
Als efectes previstos en l'article 21 del dit Decret 4/2002, de 8 de gener, del Govern Valencià, l'expedient ha sigut tramitat pel Servici d'entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-lo l'article 6.1 de l'Esmentada Llei 6/1997, en relació amb el que disposa la Disposició Final del Decret 4/2002, de 8 de gener, en virtut de les atribucions que té conferides pel Decret 206/2009, de 13 de novembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques, modificat pel Decret 22/2010, de 22 de gener del Consell.  
Vistos l'article 36 de la Constitució Espanyola i l'article 49.122a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel que s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
Primer  
Tindre per no posades en els Estatuts del Col·legi Oficial de Titulars Mercantils de Castelló, i no inscrites en el Registre de Col·legis Professionals i de Consells Valencians de Col·legis Professionals de la Comunitat Valenciana les referències que en els articles 3 i 7 es fan als Intendents Mercantils o Actuaris d'Assegurances aprovades per Resolució de 26 de maig de 2006, de la directora de Justícia de la Conselleria de Justícia, Interior i Administracions Públiques (DOCV núm. 5.333, de 28.08.2006).  
Segon  
Publicar la present resolució en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que hi ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, sense perjuí de s'utilitze qualsevol altra via que es considere oportuna.  
València, 24 de març del 2010.- El director general de Justícia i Menor: Antonio Gastaldi Mateo.